# Elbridge Gerry

|  |
| --- |
| Elbridž Džeri |
|
 |
| Biografija |
| Datum rođenja
 | (1744-jula-17)17. jula 1744.
 |
| Mesto rođenja
 | Marblhed
 |
| Datum smrti
 | 23. novembra 1814.
 |
| Mesto smrti
 | Vašington (SAD)
 |
| Politička partija
 | Demokratsko-republikanska stranka
 |
| Diploma sa
 | Harvard College, Univerzitet Harvard
 |
|  |
| uredi  |

**Elbridž Tomas Džeri** (engleski: *Elbridge Thomas Gerry*; Marblhed, 17. jul 1744 — Vašington, 23. novembar 1814) je bio američki državnik i diplomata. Kao predstavnik Demokratsko-republikanske partije je izabran za 5. Potpredsednika Sjedinjenih Država, za vreme mandata predsednika Džejmsa Medisona. Na dužnosti potpredsednika je bio od 1813. do svoje smrti, 1814. godine.

Džeri je bio jedan od potpisnika Deklaracije nezavisnosti i Članaka konfederacije. Bio je jedan od trojice koji su odbili da potpišu Ustav Sjedinjenih Država jer Ustav tada nije uključivao Povelju o pravima. Džeri je kasnije postao 9. guverner Masačusetsa. Ostao je upamćen po tome što je po njemu dobio ime izraz džerimandering, postupak prekrajanja izbornih jedinica kako bi određena partija imala bolji izborni rezultat.

## Politička karijera

Džeri je bio delegat Masačusetsa na Kontinentalnom kongresu od februara 1776. do 1780. Na istoj dužnosti je bio i od 1783. do septembra 1785. 1786. se oženio sa En Tompson, ćerkom bogatog njujorškog trgovca, 21 godinu mlađom od njega. 1787. je prisustvovao Ustavnoj konvenciji Sjedinjenih Država, i bio je jedan od delegata koji su glasali protiv Ustava (pridruživši se Džordžu Mejsonu i Edmundu Randolfu koji nisu potpisali Ustav). Izabran je u Predstavnički dom pod novom nacionalnom vladom, i služio je u Kongresu od 1789. do 1793.

Iznenadio je svoje prijatelje postavši snažan pristalica nove vlade. Toliko je srčano podržavao izveštaje Aleksandra Hamiltona o javnom kreditu, uključujući preuzimanje državnih dugova, i podržavao je Hamiltonovu novu Banku Sjedinjenih Država, da je smatran vodećim prvakom federalista. Bio je predsednički elektor za Džona Adamsa na izborima 1796. a Adams ga je postavio za člana ključne delegacije u Francuskoj, koja je ponižena u XYZ aferi. Ostao jeo u Francuskoj nakon što su se dvojica njegovih kolega vratili, i federalisti su ga optužili da podržava Francuze. Vratio se u Sjedinjene Države u oktobru 1798. i prešao u Demokratsko-republikansku stranku 1800. godine.

Bio je neuspešan demokratsko-republikanski kandidat za guvernera Masačusetsa 1800, 1801, 1802. i 1803. godine. 1810. je konačno izabran za Guvernera Masačusetsa kao demokrata-republikanac. Ponovo je izabran 1811. ali je poražen 1812. zbog podrške zakonu o promeni izbornih jedinica, zbog koga je nastala reč džerimandering. Izabran je za potpredsednika u administraciji predsednika Džejmsa Medisona. Umro je za vreme trajanja mandata.

## Džerimandering

Izraz džerimandering je prvi put iskorišćen u „Bostonskoj gazeti“ 26. marta 1812. Širenju popularnosti izraza je pomogla politička karikatura na kojoj je predstavljena neobična životinja sa kandžama, krilima i zmajolikom glavom, koja je satirizovala mapu neobično oblikovanih okruga.
1812. je skovan izraz „džerimandering“, kada je u Masačusetsu izvršena promena izbornih okruga kako bi partija guvernera Džerija bolje prošla na izborima. Guvernerova strategija je bila da većinu federalista sakupi u jedan okrug, u kome će federalisti pobediti, dok bi njegova partija, demokrate-republikanci onda imali većinu u svim ostalim okruzima. Izraz je vremenom ušao u politički rečnik, i ostao je u upotrebi sve do danas.

## Napomene

## Literatura

* Austin, James Trecothick (1970) [1828]. *The Life of Elbridge Gerry: With Contemporary Letters. To the Close of the American Revolution*. Wells and Lilly.
* Austin, James Trecothick (1970) [1829]. *The Life of Elbridge Gerry: With Contemporary Letters. To the Close of the American Revolution*. Wells and Lilly.
* Billias, George (1976). *Elbridge Gerry, Founding Father and Republican Statesman*. McGraw-Hill Publishers}. ISBN 0-07-005269-7.
* Kramer, Eugene F. "Some New Light on the XYZ Affair: Elbridge Gerry's Reasons for Opposing War with France." *New England Quarterly* 1956 29(4): 509-513. ISSN 0028-4866
* Smith, Joshua M. ""The Yankee Soldiers Might": The District of Maine and the Reputation of the Massachusetts Militia, 1800–1812," *New England Quarterly* LXXXIV no. 2 (June, 2011), 234-264.
* Trees, Andy. "Private Correspondence for the Public Good: Thomas Jefferson to Elbridge Gerry, 26 January 1799" *Virginia Magazine of History and Biography* 2000 108(3): 217-254. ISSN 0042-6636 Pokazuje kako je Džeri ignorisao Džefersonovo pismo iz 1799, u kome ga je pozvavo da promeni partiju.

## Vanjske veze

* Biografija Elbridža Džerija na sajtu Biografskog direktorijuma Kongresa Sjedinjenih Država
* Biografija Čarlsa A Gudriča, 1856. Arhivirano 2017-01-24 na Wayback Machine-u
* Nova nacija glasa: Američki izborni rezultati 1787-1825 Arhivirano 2011-02-02 na Wayback Machine-u
* Delegati na Ustavnoj konvenciji: Masačusets Arhivirano 2007-04-30 na Wayback Machine-u (kratka biografija Džerija)
* Porodični arhiv Džerijevih Arhivirano 2004-01-19 na Wayback Machine-u, Hartvik koledž